จับตาครั่งปีหลัง
ท่ามกลางความสับสนตัวเลขการส่งออก ซึ่งเป็นตัวเลขสำคัญชี้ทิศทางเศรษฐกิจที่ผิดพลาด สั่นคลอนความเชื่อมั่นของนักลงทุน
4 มิ.ย. 2556

ท่ามกลางความสับสนตัวเลขการส่งออก ซึ่งเป็นตัวเลขสำคัญชี้ทิศทางเศรษฐกิจที่ผิดพลาด สั่นคลอนความเชื่อมั่นของนักลงทุน
ล่าสุด กระทรวงพาณิชย์ได้แถลงตัวเลขอัตราเงินเฟ้อในเดือน พ.ค. 2556 ชะลอลง โดยเงินเฟ้อทั่วไปอยู่ที่ 2.27% แตะระดับต่ำสุดในรอบ 42 เดือน ส่วนอัตราเงินเฟ้อพื้นฐานเดือน พ.ค. อยู่ที่ 0.94% ซึ่งเป็นระดับต่ำที่สุดในรอบ 29 เดือน และผ่อนคลายลงเป็นเดือนที่ 5 ติดต่อกัน จาก 1.18% ในเดือน เม.ย.
ในขณะที่ดัชนีราคาผู้บริโภคเพิ่มขึ้นจากเดือนก่อนหน้า 0.24% เทียบเดือนต่อเดือน ซึ่งนับเป็นการเพิ่มขึ้นของราคาสินค้ารายเดือนที่มากที่สุดนับจากต้นปี 2556 และสะท้อนว่าภาวะค่าครองชีพของประชาชนยังคงขยับสูงขึ้นเป็นเดือนที่ 6 ติดต่อกัน 
สำหรับทิศทางเศรษฐกิจครึ่งปีหลังจะเป็นอย่างไรต่อไปนั้น ศูนย์วิจัยกสิกรไทยยังคงคาดการณ์อัตราเงินเฟ้อทั่วไปที่ 2.6% และอัตราเงินเฟ้อพื้นฐานที่ 1.4% ไว้ตามเดิม โดยต้องจับตาการส่งผ่านภาระต้นทุนในช่วงครึ่งหลังของปี ที่น่าจะมีภาพที่ชัดมากขึ้นกว่าในครึ่งปีแรก
ทั้งนี้ สถานการณ์ที่ต้องจับตาในช่วงครึ่งหลังของปี 2556 ก็คือการขยับขึ้นของราคาสินค้าอุปโภคบริโภครายเดือนตามภาระต้นทุนของผู้ประกอบการ แม้แรงหนุนราคาสินค้าในหมวดอาหารสดจะทยอยกลับสู่ภาวะปกติตามสภาพดินฟ้าอากาศก็ตาม นอกจากนี้ การปรับราคา LPG ภาคครัวเรือนที่มีกำหนดจะเริ่มขึ้นในช่วงเดือน ก.ค.นี้ ก็อาจส่งผลทางอ้อมต่อการคาดการณ์ทิศทางราคาสินค้าและโครงสร้างต้นทุนของภาคธุรกิจด้วยเช่นกัน อย่างไรก็ตาม คาดว่ากระทรวงพาณิชย์น่าจะดูแลให้ผลกระทบต่อราคาอาหารสำเร็จรูป
แนวโน้มเงินเฟ้อยังอาจทรงตัวในระดับต่ำจนถึงไตรมาส 3/2556 สอดคล้องกับทิศทางการใช้จ่ายภายในประเทศที่ปราศจากแรงหนุนที่ชัดเจน โดยสถานการณ์ดังกล่าวน่าจะส่งผลบรรเทาแรงกดดันเงินเฟ้อผ่าน 2 ทาง คือ ทำให้แรงกดดันเงินเฟ้อจากฝั่งอุปสงค์ (DemandPull Inflation) ไม่เร่งตัวขึ้น
ขณะที่การส่งผ่านภาระต้นทุนของผู้ผลิตก็จะยังคงทำได้อย่างจำกัดและค่อยเป็นค่อยไป ตามการควบคุมต้นทุนด้านราคาสินค้า และดูแลราคาขายปลีกพลังงานบางประเภท อาทิ น้ำมันดีเซล อย่างใกล้ชิดจากภาครัฐ
นอกจากนี้ ปัจจัยเรื่องฐานเปรียบเทียบก็จะทำให้แรงกดดันเงินเฟ้อในช่วงไตรมาส 2/2556 และไตรมาส 3/2556 ไม่ขยับสูงขึ้นมากนักเช่นกัน 
ศูนย์วิจัยกสิกรไทยยังคงคาดว่า อัตราเงินเฟ้อทั่วไปน่าจะผ่อนคลายลงไปมีค่าเฉลี่ยไม่เกิน 2.5% ในช่วงไตรมาส 2 และไตรมาส 3 จากระดับ 3.1% ในไตรมาสแรกของปี และทั้งปีเงินเฟ้อทั่วไปที่ 2.6% (กรอบคาดการณ์ 2.43.0%) และอัตราเงินเฟ้อพื้นฐานที่ 1.4% (กรอบคาดการณ์ 1.21.7%) โดยประเมินว่าแรงกดดันเงินเฟ้อจะยังคงอยู่ในระดับต่ำไปจนถึงช่วงท้ายๆ ไตรมาส 3/2556 ก่อนจะขยับขึ้นในช่วงปลายปี 2556